《送程给事知越州》
宋代·赵君锡

鸾台给事领东藩，画鼓朱旗下浚川。夕拜暂辞青琐闼，昼行争看锦衣船。

高才治郡廷中服，秀句惊人海内传。越国湖山应动色，烟岚迎马待新篇。

作者简介：洛阳人，字无愧。赵良规子。第进士。知武强县，历开封府推官。哲宗时擢给事中，论蔡确、章惇有罪不宜复职，苏轼宜留在朝。进刑部侍郎、枢密都承旨，拜御史中丞。后随人俯仰，遇贾易劾苏轼题诗怨谤，亦附而诋之。绍圣中贬少府少监，分司南京。卒年七十二。